Ir-Regolament tal-Kummissjoni (KE) Nru 1922/200222
tat-28 ta’ Ottubru 2002
li jemenda r-Regolament tal-Kunsill (KE) Nru 1454/2001 li jintroduċi miżuri speċifiċi għal ċerti prodotti agrikoli għall-gżejjer Kanarji u r-Regolament tal-Kunsill (KE) Nru 21/2002 li jistabbilixxi l-bilanċ fil-forniment u l-għajnuna Komunitarja għar-reġjuni l-iktar imbegħda
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunita Ewropea,
Wara li kkunsidrat ir-Regolament tal-Kunsill (KE) Nru 1454/2001 tat-28 ta’ Ġunju 2001 li jintroduċi miżuri speċifiċi għal ċerti prodotti agrikoli għall-gżejjer Kanarji u li jirrevokaw ir-Regolament (KEE) Nru 1601/92 (Poseican) [1], kif l-aħħar emendat mir-Regolament tal-Kummissjoni (KE) Nru 1195/2002 [2], u partikolarment l-Artikolu 3(6) tiegħu,
Billi:
(1) Ir-Regolament (KE) Nru 1454/2001 jintroduċi arranġamenti speċifiċi ta’ forniment għal ċertu numru ta’ prodotti agrikoli li huma essenzjali fil-gżejjer Kanarji għall-konsum mill-bnedmin, l-ipproċessar jew għall-użu fil-biedja. Fost il-prodotti intenzjonati għall-għalf huma l-anki alfalfa mitħuna jew f’gergubiet.
(2) L-anki mitħuna jew f’gergubiet jirrappreżentaw komponent sinifikanti tal-għalf għall-annimali tal-gżejjer Kanarji. Iżda, dawn m’humiex biżżejjed sabiex jissodisfaw kompletament il-ħtiġijiet tal-proteini u l-fibri fl-għalf ta’ l-annimali li jixtarru, speċjalment f’sitwazzjoni kompetittiva fejn isiru sforzi kbar sabiex jiġu prodotti prodotti tal-laħam u tal-ħalib ta’ kwalità.
(3) Għalhekk huwa xieraq li jiġi mwessa’ l-għan speċifiku ta’ l-arranġamenti tal-forniment tal-gżejjer Kanarji sabiex jinkludu l-anki b’fibra twila, li tkun tista’ tiġi inkorporata fid-dieta ta’ proteini u fibra ta’ l-annimali li jixtarru tal-gżejjer Kanarji.
(4) Għalhekk ir-Regolament (KE) Nru 1454/2001 għandu jiġi emendat.
(5) Wara li ssir l-emenda tar-Regolament (KE) Nru1454/2001, Parti 1 ta’ l-Anness III mar-Regolament tal-Kummissjoni (KE) Nru 21/2002 tat-28 ta’ Diċembru 2001 li jistabbilixxi l-bilanċi fil-forniment u l-għajnunaKomunitarja għar-reġjuni l-iktar imbegħda taħt ir-Regolamenti tal-Kunsill (KE) Nru 1452/2001, (KE) Nru 1453/2001 u (KE) Nru 1454/2001 [3], kif l-aħħar emendat bir-Regolament (KE) Nru 1365/2002 [4], għandu jkun emendat sabiex jinkludi l-anki li ma’ jkunux fil-forma mitħuna jew f’gergubiet.
(6) Sabiex jiġu sodisfatti aħjar il-ħtiġijiet tal-forniment, l-oilcake tas-soya, il-gergubiet ta’ l-anki u forom oħra ta’anki għandhom jitpoġġew fi grupp wieħed mingħajr ma titbiddel il-kwantità totali.
(7) Għalhekk ir-Regolament (KE) Nru 21/2002 għandu wkoll ikun emendat kif meħtieġ.
(8) Il-miżuri pprovduti f’dan ir-Regolament huma konformi ma’ l-opinjoni tal-laqgħa konġunta tal-Kumitat ta’ Amministrazzjoni għall-Għalf Imnixxef, il-Ħops u ż-Żjut u x-Xaħmijiet,
ADOTTAT DAN IR-REGOLAMENT:
L-Artikolu 1
Fl-Anness I tar-Regolament (KE) Nru 1454/2001, il-linja segwenti ġiet miżjuda wara l-linja ta’ qabel ta’ l-aħħar:
"Forom oħra ta' anki | ex12149099" |
.
L-Artikolu 2
L-Anness III tar-Regolament (KE) Nru 21/2002 huwa emendat skond l-Anness ma’ dan ir-Regolament.
L-Artikolu 3
Dan ir-Regolament għandu jidħol fis-seħħ fis-seba’ jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-28 ta’ Ottubru 2002.